CELEX: 62010TN0002
Language: el
Date: 2010-01-05 00:00:00
Title: Υπόθεση T-2/10: Προσφυγή της 5ης Ιανουαρίου 2010 — De Lucia κατά ΓΕΕΑ — Galbani (De Lucia La natura pratica del gusto)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/45
            
         Προσφυγή της 5ης Ιανουαρίου 2010 — De Lucia κατά ΓΕΕΑ — Galbani (De Lucia La natura pratica del gusto)
   (Υπόθεση T-2/10)
   2010/C 51/83
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: Domenico De Lucia SpA (San Felice a Cancello, Ιταλία) (εκπρόσωπος: S. Cutolo, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Egidio Galbani SpA (Melzo, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της 15ης Οκτωβρίου 2009 του πρώτου τμήματος προσφυγών του ΓΕΕΑ στην υπόθεση R 37/2009-1·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «De Lucia/La natura pratica del gusto» (αίτηση καταχωρίσεως αριθ. 4 962 346), για προϊόντα των κλάσεων 29, 30 και 31
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Egidio Galbani S.p.A.
   
      Αντιταχθέν σήμα ή σημείο: Κοινοτικό λεκτικό σήμα «LUCIA» (αριθ. 620 716), για προϊόντα των κλάσεων 29 και 30· κοινοτικό εικονιστικό σήμα που περιέχει το λεκτικό στοιχέιο «Galbani-Santa Lucia» (αριθ. 2 302 677), για προϊόντα της κλάσεως 29· εθνικό εικονιστικό σήμα (ιταλική καταχώριση αριθ. 67 470) και διεθνές εικονιστικό σήμα (αριθ. 256 299) «LUCIA», για προϊόντα της κλάσεως 29· εθνικό εικονιστικό σήμα (ιταλική καταχώριση αριθ. 597 377), διεθνές (αριθ. 601 651) και κοινοτικό (αριθ. 70 185) «Santa Lucia», για προϊόντα των κλάσεων 29 και 30· εθνικό λεκτικό σήμα (ιταλική καταχώριση αριθ. 131 028) και διεθνές (αριθ. 256 299) «Santa Lucia», για προϊόντα της κλάσεως 29· και κοινοτικό λεκτικό σήμα «Santa Lucia» (αριθ. 70 128), για προϊόντα των κλάσεων 29 και 30
   
      Απόφαση του τμήματος ανακοπών: το τμήμα ανακοπών δέχθηκε εν μέρει την ανακοπή, όσον αφορά ορισμένα προϊόντα της κλάσεως 31.
   
      Απόφαση του τμήματος προσφυγών: Το τμήμα προσφυγών δέχθηκε εν μέρει την προσφυγή, μόνον όσον αφορά τον «καπνό» (κλάση 31), και επέτρεψε την καταχώριση για το προϊόν αυτό.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 207/2009· πλημμελής και/ή ανεπαρκής αιτιολογία όσον αφορά το αίτημα εφαρμογής του άρθρου 12, στοιχείο α', του ίδιου αυτού κανονισμού.